150 Salix caprea-iiicana. 



repaiida, tenuissime denticiilata ; supra obsciire viridia, leviter niti- 

 dula, sed pube brevi tenuissima p. 1. visibili obsita, subtus nivea v. 

 alba, laxe farinaceo-tomentosa, costa venisque primariis stramineis 

 leviter prominulis. Stipulae parvae oblique reniformes. Gemmae 

 fulvae ferrugineae hirto - puberulae. luli ^ in pedunculo brevi aut 

 brevissimo bracteis subtus sericeis stipato, curvato - cernui, lY* iinc. 

 longi, 7 — 8 lin. lati, spissi, speciosi; bracteolae nunc acutiusculae 

 antice triangulares, nunc truncatae, leviter aut dense barbato-villo- 

 sae; filamenta valida; antherae oblongae, aureae, demum luteae. 

 luli $ subcoaetanei , primum in brevi demum in longo pedunculo, 

 curvato-cernui aut nutantes, subunciales, 2 — 3 lin. lati, demum ses- 

 quiunciales, 4 — 5 lin. lati; bracteolae spathulatae, rotundatae trun- 

 cataeve, ferrugineae, parce pilosae. Germina in pedicello '/3 — ^j^ 

 germinis longitudine, anguste conico-subulata, cano-tomentosa, demum 

 praesertim basi tomento diducto calvescentia et subvirescentia ; sty- 

 lus mediocris; stigmata patentia in lacinias filiformes partita. 



Haec cum S. aurita-incana, S. grandifolia-incana et S. cine- 

 rea-incana seriem dat formarum sibi admodum propinquarum, quae om- 

 nes a S. incana tomentum farinaceum in facie supina foliorum traxerunt. 

 Haec forma inter eas est maxime vegeta, fohis latioribus, supra magis 

 nitidis conspicua. Propterea et quia facile arborescit, hanc a S. caprea 

 descendere crediderim, quum sine ahis testimoniis vix colligi possit, utrum 

 ab hac an a S. cinerea profecta sit. Nobiscum sentit A. Kerner, qui 

 hanc multis locis ditionis Austriacae invenit et observavit. Ceterum culta 

 optime vegetat et citum capit incrementum, quamobrem et propter florum 

 c/ ubertatera et splendorem, et propter frondis elegantiam digna est, quae 

 in hortos et viridaria recipiatur. Koch in Syn. haud recte ad S. Serin- 

 geanam laudat S. intermediam Host, quae satis ab illa differt, idemque 

 synonymum sed cum signo interrogationis repetiit Neilreich Fl. v. U.-O. 

 Sed quoniam persuasum erat multis Hostium multas species proposuisse, 

 quae nonnisi varietates essent, propterea plura ab eo prolata nomina in- 

 considerate ad species similes relatae sunt. Fries Mant. p. 59 hanc cum 

 nominibus Seringii ad suam S. canescentem laudat; atqui foliorum simi- 

 litudo est, flores autem diversissimi. S. canescens pertinet ad hybridas 

 Salicis Lapponum. 



Grenier Fl. Franc. 3, 131 ex errore hanc hybridam cum alia, quae est 

 S. cinerea-viminalis, confudit: sed hae prorsus sunt diversae, quod 

 facile perspexisset, si potuisset S. Seringeanam vivam observare. Itaque 

 et synonyma eius et loca natalia afferri nequeunt. 



